Joventut i Infància organitza un taller d'aproximació a l'escalada en el rocòdrom del Casal Jove
11 de novembre 2019

![](/media/mh1h5w1a/85-cartel-escalada_cuerpo.jpg)  
  

El departament de Joventut i Infància de l'Ajuntament de Sagunt ha organitzat un taller gratuït d'aproximació a l'escalada per a xiquets i xiquetes amb edats de 7 a 11 anys en el rocòdrom del Casal Jove. Cal assenyalar que no es requerix de coneixements previs en escalada i que el taller l’impartirà el Club d'Escalada Sargantana.

L'activitat es realitzarà en tres dissabtes diferents (23 de novembre, 14 i 28 de desembre), les places són limitades i les inscripcions poden realitzar-se al Casal Jove (C/Vent de Marinada s/n) fins a les 14 hores del pròxim dijous 21 de novembre.

D'altra banda, des de Joventut informen que el rocòdrom del Casal Jove compta també amb un horari d'escalada lliure. De dilluns a dissabte als matins el primer torn de 10.00 a 12.00 hores i el segon torn de 12.00 a 14.00 hores i, de vesprades, el primer torn de 16.00 a 18.00 hores i el segon torn de 18.00 a 20.00 hores.

Per poder realitzar esta activitat d’escalada lliure, les persones interessades hauran de posseir la targeta federativa o, si no la tenen, podran anar acompanyades per algú que si dispose d'ella i es faça responsable de l'activitat. Per reservar un espai durant algun dels torns d'escalada lliure en el rocòdrom s'ha de telefonar al 96 268 34 49 així com emplenar la fitxa d'inscripció.​

![](/media/4xebgirh/85-rocodromo-002.jpg)  

*   [](http://www.facebook.com/sharer.php?u=https://aytosagunto.es/va/actualitat/joventut-i-infancia-organitza-un-taller-d-aproximacio-a-l-escalada-en-el-rocodrom-del-casal-jove/ "Facebook")
*   [](http://twitter.com/share?url=https://aytosagunto.es/va/actualitat/joventut-i-infancia-organitza-un-taller-d-aproximacio-a-l-escalada-en-el-rocodrom-del-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-i-infancia-organitza-un-taller-d-aproximacio-a-l-escalada-en-el-rocodrom-del-casal-jove/ "Linked In")
*   [](mailto:?body=https://aytosagunto.es/va/actualitat/joventut-i-infancia-organitza-un-taller-d-aproximacio-a-l-escalada-en-el-rocodrom-del-casal-jove/)